  Григорий Фомин Майя Бывальцева Удмуртиын тазалыкез утёнъя министерство бордын Валтӥсь эмчиослэсь кенешсэс кылдытӥзы. Сыӵе кичӧлтонэн ёрос, кар но элькун эм огазеяськонъёслэн кивалтӥсёссы потӥзы, ивортӥз удысэтслэн пресс-службаез. Кенеше вань эм огазеяськонъёслэн кивалтӥсьёссы, тазалыкез утён удысын ужасьёслэн профсоюззылэн тӧроез, Ижысь эм академилэн проректорез пыризы. « Милям валче ужанмылэн валтӥсез – ог-огмес кылон, элькунын улӥсьёслэсь тазалыксэс но улонзэс утён но эм юрттэтлэсь ӟечлыксэ умоятон ужпумез быдэстыны ӵектонъёс дасян но пумкылъянъёс кутон понна » Наталья Якимова, Удмуртиысь тазалыкез утёнъя министрлэсь ужзэ быдэсъясь Кенешлэн ужпумъёсыз пӧлын – удысысь югдурез сэрттон-пертчон, со пӧлын нимаз ӧръёсты, тазалыкез утёнэз радъян, выль эм технологиосты кутон ласянь мукет улосвылъёслэсь ужан амалъёссэс эскерон. Валтӥсь эмчиослэн кенешсылэн вуонояз пумиськоназ хирирги удысэз азинтон ужпумъёсты ӝутозы. Тегъёс: Удмуртия эмчиос Мерлык Тазалык Ижкар  